പരിയാരത്ത് മോഷ്ടിക്കപ്പെട്ട ഏഴുലക്ഷം വിലമതിപ്പുള്ള മെഡിക്കല് ഉപകരണം ഉപേക്ഷിച്ച നിലയില് മോഷണ മുതല് തിരികെ എത്തിയത് പൊലീസ് അന്വേഷണം പുരോഗമിക്കവേ കണ്ണൂര്: പരിയാരത്തെ ഇ കണ്ണൂര് ഗവ. മെഡിക്കല് കോളജിലെ ഓപ്പറേഷന് തിയേറ്ററില് നിന്നും മോഷണം പോയ മെഡിക്കല് ഉപകരണം മുറിയില് ഉപേക്ഷിച്ച നിലയില് കണ്ടെത്തി. ഈ കേസില് പയ്യന്നൂര് ഡിവൈ.എസ്പി കെ.ഇ പ്രേമചന്ദ്രന്റെ നേതൃത്വത്തിലുള്ള പ്രത്യേക അന്വേഷണ സംഘം അന്വേഷണം നടത്തിവരികയായിരുന്നു. ഇതിനിടെയാണ് മെഡിക്കല് ഉപകരണം രണ്ടുമാസത്തിന് ശേഷം മോഷ്ടാവ് തന്നെ ആരുമറിയാതെ തിരികെ ഉപേക്ഷിച്ചു കടന്നുകളഞ്ഞത്. ഈക്കഴിഞ്ഞ ജൂണ് ഏഴിനാണ് ഏഴുലക്ഷത്തോളം രൂപ വിലമതിക്കുന്ന ഉപകരണം മോഷണം പോയത്. ആശുപത്രിയിലെ അനസ്തേഷ്യ റൂമില് സൂക്ഷിച്ചിരുന്ന ഓപ്പറേഷനുമായി ബന്ധപ്പെട്ട വിഡിയോലാറന്ജസ്കോപ്പിയെന്ന ഉപകരണമാണ് മോഷണം പോയത്. മെഡിക്കല് കോളജ് കെട്ടിടത്തിലെ ആറാം നിലയിലെ ഓപ്പറേഷന് തിയേറ്ററിലെ ഷെല്ഫില് സൂക്ഷിച്ചിരുന്നതാണ്. താക്കോല് ഓപ്പറേഷന് തിയേറ്ററിലെ സീക്രട്ട് ബോക്സിലാണ് സൂക്ഷിച്ചിരുന്നത്. പി.ജി വിദ്യാര്ത്ഥികള് ഉള്പ്പെടെയുള്ളവരുടെ സാന്നിധ്യം ഇവിടെ യഥാസമയവും ഉണ്ടാകാറുണ്ട്. ഇവിടെ നിരീക്ഷണ ക്യാമറ സ്ഥാപിച്ചിരുന്നില്ല. ഇത് പൊലീസ് അന്വേഷണത്തിന് തടസമായിരുന്നു. കഴിഞ്ഞ ദിവസം രാത്രിയോടെ പരിയാരം ഇന്സ്പെക്ടര് കെ.വി ബാബു കസ്റ്റഡിയിലെടുത്ത ഉപകരണം ഫോറന്സിക്ക് പരിശോധനയ്ക്ക് വിധേയമാക്കാന് നീക്കം തുടങ്ങി. വിരലടയാള വിദഗ്ദരുടെ സഹായത്തോടെ കേസന്വേഷണം ഊര്ജിതമാക്കിയിട്ടുണ്ട്. ഈതരത്തില് നിരന്തരം വിവാദസംഭവങ്ങള് ഉണ്ടാകുന്ന പശ്ചാത്തലത്തില് ഡിവൈ.എസ്പി കെ.ഇ പ്രേമചന്ദ്രന്റെ നേതൃത്വത്തില് പ്രത്യേക പൊലിസ് സംഘം പരിയാരത്തെത്തി അന്വേഷണം നടത്തി. Stories you may Like